**Návrh Kúpnej zmluvy**

uzatvorená podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**Predávajúci**

Obchodné meno:

Sídlo:

IČO:

IČ DPH:

Zapísaný v:

V mene ktorého koná:

Bankové spojenie:

Číslo účtu:

(ďalej len „**predávajúci**“)

a

**Kupujúci**

Obchodné meno: **ZEMEDAR, s.r.o.**

Sídlo: Františka Hečku 570/49, 058 01 Poprad

IČO: 31 713 921

IČ DPH: SK2020515013

Zapísaný v: Obchodnom registri Okresného súdu Prešov, odd.: Sro, vložka č.: 2537/P

V mene ktorého koná: Ing. Ján Regec, konateľ

Bankové spojenie: VUB a.s. Poprad

Číslo účtu: SK 36 0200 0000 0029 1464 3562

(ďalej len „**kupujúci**“)

(predávajúci a kupujúci ďalej len „**zmluvné strany**“ alebo jednotlivo ako „**zmluvná strana**“)

uzatvárajú túto kúpnu zmluvu (ďalej len „**zmluva**“) v nasledovnom znení:

**Článok I.**

**Úvodné ustanovenia**

Predávajúci berie na vedomie, že plnenia poskytnuté na základe tejto zmluvy tvoria súčasť projektu v rámci Programu rozvoja vidieka SR 2014 – 2022 číslo výzvy: 52/PRV/2022, pre opatrenie 4 Investície do hmotného majetku, podopatrenie 4.1 – Podpora na investície do poľnohospodárskych podnikov vyhlásenej Riadiacim orgánom Pôdohospodárskej platobnej agentúry pre schválený projekt :

Investície do digitálnych technológií súvisiacich s modernizáciou a automatizáciou výroby kravského mlieka v spoločnosti ZEMEDAR 041PO520375(ďalej len „**projekt**“).

* 1. Predávajúci berie na vedomie, že plnenia poskytnuté na základe tejto zmluvy budú financované kupujúcim z Programu rozvoja vidieka SR 2014 – 2022.
	2. Zmluvné strany vyhlasujú, že si budú poskytovať všetku potrebnú súčinnosť nevyhnutnú k realizácii projektu.

**Článok II.**

**Predmet zmluvy**

1. Predávajúci sa touto zmluvou zaväzuje dodať kupujúcemu predmet zmluvy, ktorého bližšia špecifikácia je uvedená v Prílohe č. 2A tejto zmluvy (ďalej len „**predmet kúpy**“).
2. Predávajúci sa v súlade s touto zmluvou zaväzuje odovzdať kupujúcemu predmet kúpy a previesť na neho vlastnícke právo k tomuto predmetu kúpy.
3. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň kúpnu cenu v dohodnutej výške.

**Článok III.**

**Miesto dodania a dodacie podmienky**

* 1. Miestom dodania predmetu kúpy je sídlo predávajúceho, uvedené v záhlaví tejto zmluvy.
	2. Predávajúci sa zaväzuje dodať predmet kúpy kupujúcemu do 30.06. 2025 .
	3. Povinnosť predávajúceho dodať predmet kúpy je splnená tým, že umožní kupujúcemu s predmetom kúpy nakladať v dohodnutom mieste dodania a v dohodnutom čase.
	4. Kupujúci je oprávnený prevziať predmet kúpy od predávajúceho až po úplnom zaplatení kúpnej ceny podľa článku IV. tejto zmluvy.
	5. Prevzatie predmetu kúpy potvrdí kupujúci podpisom ***preberacieho protokolu***.
	6. Uhradením plnej kúpnej ceny za predmetu zmluvy Kupujúcim Predávajúcemu stráca táto kúpna zmluva platnosť.

**Článok IV.**

**Kúpna cena a platobné podmienky**

* 1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na kúpnej cene za predmet kúpy( názov, typové označenie) v celkovej sume 000 000,00 €- (slovom: xxxx xxx eur) bez DPH.
	2. Ku kúpnej cene bude pripočítaná príslušná sadzba DPH v zmysle zákona č. 222/2004 Z. z. o dani z pridanej hodnoty v znení neskorších predpisov.
	3. Predávajúci vystaví Kupujúcemu faktúru na predmet zmluvy v súlade s Čl. II odst. 1.
	4. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Okrem týchto náležitostí faktúra musí obsahovať aj nasledovné údaje:
1. číslo zmluvy,
2. termín splatnosti,
3. formu úhrady,
4. označenie peňažného ústavu a číslo účtu, na ktorý sa má platba poukázať,
5. meno, podpis a odtlačok pečiatky, dodací list (preberací protokol),
6. názov projektu.
	1. V prípade, že faktúra nebude obsahovať všetky náležitosti alebo bude obsahovať nesprávne alebo neúplné údaje, kupujúci je oprávnený vrátiť faktúru na opravu predávajúcemu. Predávajúci je povinný faktúru podľa charakteru nedostatku opraviť alebo vystaviť novú. Po dobu opravy faktúry nie je kupujúci v omeškaní s jej úhradou. Splatnosť opravenej, resp. novej faktúry bude 15 dní a začne plynúť odo dňa jej doručenia kupujúcemu.

**Článok V.**

**Nadobudnutie vlastníckeho práva a prechod nebezpečenstva škody**

1. Vlastnícke právo k predmetu kúpy nadobúda kupujúci dňom úplného zaplatenia kúpnej ceny v prospech predávajúceho.
2. Nebezpečenstvo škody na predmete kúpy prechádza na kupujúceho v čase, keď prevezme predmet kúpy od predávajúceho alebo ak tak neurobí včas, v čase, keď mu predávajúci umožní nakladať s predmetom kúpy a kupujúci poruší zmluvu tým, že predmet kúpy neprevezme.

**Článok VI.**

**Práva a povinnosti zmluvných strán**

1. Predávajúci je povinný:
2. dodať predmet kúpy v kompletnom a bezchybnom stave a odovzdať ho do užívania kupujúcemu za podmienok uvedených v článku III. tejto zmluvy,
3. zabezpečiť záručný servis podľa článku VII. tejto zmluvy,
4. odovzdať kupujúcemu všetky doklady a príslušenstvo, ktoré sú potrebné na riadne užívanie a prevádzkovanie predmetu kúpy,
5. poverenému zástupcovi kupujúceho predviesť funkčnosť predmetu kúpy, vysvetliť mu základné funkcie potrebné pre ovládanie a správnu prevádzku predmetu kúpy a predložiť mu na podpis preberací protokol (dodací list) o prevzatí predmetu kúpy kupujúcim,
6. v rámci bezplatného záručného servisu bezplatne vymeniť chybné komponenty, ak ich poškodenie nebolo spôsobené neodborným zásahom alebo neodbornou manipuláciou zo strany kupujúceho.
7. Kupujúci je povinný:
8. prevziať predmet kúpy za podmienok uvedených v článku III. tejto zmluvy a zaplatiť zaň dohodnutú kúpnu cenu v lehote splatnosti faktúr podľa článku IV. tejto zmluvy,
9. zaobchádzať s predmetom kúpy v súlade s pokynmi predávajúceho a zabezpečiť podmienky pre jeho správnu prevádzku,
10. vzniknutú poruchu na predmete kúpy okamžite oznámiť servisnému oddeleniu predávajúceho s následnou písomnou požiadavkou vo forme reklamácie na realizáciu záručného servisu.

**Článok VII.**

**Záručné podmienky**

1. Predávajúci poskytuje kupujúcemu na predmet kúpy záručnú dobu 24 mesiacov odo dňa prevzatia predmetu kúpy kupujúcim.
2. V prípade oznámenia vady v záručnej dobe vyplní kupujúci reklamačný protokol. Ak vadu nie je možné odstrániť u kupujúceho, predávajúci zabezpečí bezplatný odvoz reklamovaného predmetu kúpy. V reklamačnom protokole kupujúci uvedie dátum dodania predmetu kúpy, popis vady, spôsob akým navrhuje reklamáciu vybaviť, prípadne ďalšie skutočnosti potrebné pre odstránenie vady.
3. Predávajúci sa zaväzuje, že počas záručnej doby zabezpečí bezplatný servisný zásah do 24 hodín od písomného alebo telefonického oznámenia vady kupujúcim a zaväzuje sa, že reklamovaná vada bude odstránená najneskôr do 2 týždňov od vykonania servisného zásahu.
4. Vady na predmete kúpy oznámi kupujúci servisnému oddeleniu predávajúceho na tel. č. 0000 alebo e-mailom na e-mailovej adrese: xxxxi@yyyyyy

**Článok VIII.**

**Sankcie**

1. V prípade omeškania kupujúceho so zaplatením kúpnej ceny podľa článku IV. tejto zmluvy má predávajúci právo požadovať od kupujúceho úhradu úrokov z omeškania vo výške 0,05 % z nezaplatenej sumy za každý deň omeškania.
2. V prípade nedodržania termínu dodania predmetu zmluvy predávajúcim má kupujúci právo požadovať od predávajúceho úhradu úrokov z omeškania vo výške 0,05 % z ceny predmetu zmluvy za každý deň omeškania.

**Článok IX.**

**Odstúpenie od zmluvy**

1. Kupujúci má právo odstúpiť od tejto zmluvy len v prípade:
2. nedodania predmetu kúpy v rozsahu podľa článku II. bodu 1. tejto zmluvy, alebo
3. opakujúcich sa alebo neodstrániteľných vád predmetu kúpy.
4. V prípade odstúpenia od zmluvy kupujúcim je kupujúci povinný vrátiť predávajúcemu predmet kúpy v takom stave, v akom mu bol protokolárne odovzdaný s prihliadnutím na obvyklú mieru opotrebenia, a poskytnúť predávajúcemu náhradu do výšky, v ktorej mal z použitia predmetu kúpy prospech. Predávajúci je povinný zaplatiť kupujúcemu nevyhnutné výdavky spojené s odstúpením od zmluvy.
5. Predávajúci má právo odstúpiť od tejto zmluvy, ak kúpna cena alebo jej časť podľa tejto zmluvy nebola zaplatená ani po druhej písomnej upomienke adresovanej kupujúcemu. V tomto prípade má kupujúci povinnosť predmet kúpy vrátiť predávajúcemu a zaplatiť mu nevyhnutné výdavky spojené s odstúpením od zmluvy.
6. Odstúpenie od zmluvy sa uskutočňuje písomným oznámením zmluvnej strany odstupujúcej od zmluvy adresovaným druhej zmluvnej strane.

**Článok X.**

**Záverečné ustanovenia**

1. Táto zmluva nadobúda platnosť dňom jej podpísania oboma zmluvnými stranami a účinnosť po splnení odkladacej podmienky spočívajúcej vo vydaní rozhodnutia o schválení obstarávania Pôdohospodárskou platobnou agentúrou v prospech kupujúceho, a to dňom vydania tohto rozhodnutia.
2. V prípade nadobudnutia právoplatnosti rozhodnutia Pôdohospodárskej platobnej agentúry o neschválení verejného obstarávania kupujúci si vyhradzuje právo využiť inštitút odkladacej podmienky a následne túto zmluvu anulovať.
3. Kupujúci je povinný Predávajúceho bezodkladne informovať o nadobudnutí účinnosti kúpnej zmluvy, ako aj o jej anulácii v zmysle bodu 2. tohto článku kúpnej zmluvy.
4. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť
5. Táto zmluva predstavuje úplnú a konečnú dohodu medzi zmluvnými stranami a nahrádza akékoľvek predchádzajúce dohody medzi zmluvnými stranami bez ohľadu na formu, v akej boli urobené.
6. Právne úkony alebo oznámenia adresované druhej zmluvnej strane budú vyhotovované, pokiaľ nie je uvedené inak, v písomnej forme, v slovenskom jazyku a doručované na adresu, ktorá je ako sídlo zmluvnej strany zapísaná v obchodnom registri alebo na adresu, ktorú druhá zmluvná strana písomne určí. Ak nie je možné doručiť právny úkon alebo oznámenie na túto adresu z dôvodu neprevzatia zásielky, odmietnutia doručenia alebo iného úkonu adresáta, ktorý svojim konaním alebo opomenutím zmarí doručenie, považuje sa takýto úkon alebo oznámenie za doručené dňom, kedy došlo k odmietnutiu doručenia alebo inému zmareniu doručenia.
7. Vzťahy zmluvných strán založené touto zmluvou, ak ich zmluva výslovne neupravuje sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatných platných právnych predpisov Slovenskej republiky.
8. Túto zmluvu je možné meniť len písomnými číslovanými dodatkami podpísanými oboma zmluvnými stranami.
9. Zmluvné strany sa zaväzujú riešiť prípadné problémy, spory a nezhody primárne vzájomnou komunikáciou, aby čo najskôr dospeli k ich odstráneniu.
10. Ak by niektoré ustanovenia zmluvy mali byť neplatnými alebo nevykonateľnými už v čase jej uzavretia, alebo ak sa stanú neplatnými alebo nevykonateľnými neskôr po uzavretí zmluvy, nie je tým dotknutá platnosť ostatných ustanovení zmluvy. Namiesto neplatných ustanovení zmluvy sa použijú ustanovenia Obchodného zákonníka a ostatných platných právnych predpisov Slovenskej republiky, ktoré sú svojim obsahom a účelom najbližšie obsahu a účelu zmluvy.
11. Táto zmluva je vyhotovená v troch rovnopisoch, kupujúci obdrží dva rovnopisy a predávajúci jeden rovnopis.
12. Súčasťou tejto zmluvy je Príloha č. 2A.
13. Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzavretá v tiesni ani za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu podpisujú.

V Poprade, dňa

 **predávajúci: kupujúci:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **xxxx, s.r.o. ZEMEDAR, s.r.o**

 yyyyy, konateľ Ing. Ján Regec, konateľ